joelniklaus/EU_Wikipedias huggingface dataset:
Liban Sheikh

Liban Sheikh (s. 1990) on suomalainen poliitikko, joka toimi Vasemmistonuorten puheenjohtajana vuosina 2020–2021. Hän on myös Tampereen kaupunginvaltuuston jäsen.

Elämä 
Sheikh on kotoisin Siilinjärveltä Pohjois-Savossa. Sheikh suoritti varusmiespalveluksensa Kainuun prikaatissa ja on sotilasarvoltaan reservin aliupseeri. Hän muutti Tampereelle vuonna 2013 opiskelemaan ihmis- ja yhteiskuntatieteitä Tampereen yliopistoon. Sheikh on kertonut tulevansa köyhästä taustasta ja on perheensä ensimmäinen korkeakouluopiskelija.

Poliittinen toiminta ja näkemykset   
Sheikh valittiin Vasemmistonuorten puheenjohtajaksi Vasemmistonuorten liittokokouksessa Kajaanissa marraskuussa 2019 kaksivuotiskaudelle. Sheikh oli ensimmäistä kertaa ehdolla Vasemmistoliiton listalta eduskuntavaaleissa vuonna 2019 saaden 1 046 ääntä. Huhtikuun 2021 kuntavaaleissa hänet valittiin ensikertalaisena kaupunginvaltuustoon.

Sheikhin mukaan hänen poliittisia näkemyksiään ovat kapitalismin sekä syrjinnän vastustaminen ja vasemmistolainen ilmastopolitiikka. Hän on kertonut tukevansa ekososialismia ja feminismiä. Vasemmistonuoret on Sheikhin puheenjohtajakautena vaatineet Suomeen viiden miljoonan euron omistuskattoa.

Lähteet 

Vasemmistonuorten puheenjohtajat
Tampereen kaupunginvaltuutetut
Vuonna 1990 syntyneet
Elävät henkilöt
Hero (Van Canton albumi)

’’’Hero’’’ on saksalaisen a cappella -metalliyhtye Van Canton toinen studioalbumi, joka julkaistiin 26. syyskuuta 2008.

Kappaleet

DVD 
 The Mission Videoclip
 Battery Videoclip
 Making Of "Battery"
 Speed Of Light Videoclip
 Making Of "Speed Of Light"
 Rain Videoclip
 Brazil Video
 Studio Report
 Track by Track
 Photo Gallery

Arvostelut 
 Imperiumi: 5/10

Lähteet

Aiheesta muualla 
 
 

Van Canton albumit
Vuoden 2008 albumit
Christa Renwall

Christa Renwall (s. 1978 Kauniainen) on laulaja ja vocal coach joka levyttää omaa musiikkiaan taiteilijanimellä Cee. Ennen suomenkielisen soolomateriaalin tekemistä Christa lauloi englanniksi muun muassa yhtyeissä Acron ja Waldo's People, Slowin albumilla This Is Now ja pari kertaa euroviisukarsinnoissa.

Christa on lisäksi vieraillut eri artistien levytyksillä taustalaulajana tai vierailevana artistina, esiintynyt oman Jumper-bilebändinsä kanssa sekä laulanut eri taustakuoroissa. Myös demolaulujen tekemisessä Christa on ollut mukana.

Vuonna 2013 Christa kilpaili The Voice of Finland kilpailun toisella tuotantokaudella, mutta putosi kaksintaisteluvaiheessa.  Vuonna 2021 Christa oli Cee-nimellä mukana All Together Now Suomi-sarjan tuomaristossa.

Christa oli Vasemmistoliiton kunnallisvaaliehdokkaana vuonna 2021. Hän sai 67 ääntä eikä tullut valituksi.

Diskografia

Christa Renwall 
 Eternally (2006) Ville Pusa & Christa Renwall
 Fool of yourself (2011)

Cee 
 Joo mä osaan (2021)

Lähteet

Aiheesta muualla 
 Christa Renwall Discogsissa

Suomalaiset laulajat
Vuonna 1978 syntyneet
Elävät henkilöt
Myhinjärvi

Myhinjärvi on järvi Rautalammin eteläosassa Pohjois-Savossa. Sen pinta-ala on 4,3 neliökilometriä ja vesitilavuus 43,9 kuutiohehtometriä. Etäisyys Jyväskylästä on 57 kilometriä itäkoilliseen ja Kuopiosta 62 kilometriä lounaaseen.

Maantiede 
Myhinjärvi koostuu selkeärajaisesta eteläosasta ja sokkeloisesta pohjoisosasta. Altaita erottavat Möntyrinniemi ja Mustikkaniemi, joiden kohdalla järvi on alle 100 metriä leveä. Kartalla Myhinjärven syvin kohta on 44 metriä, se sijaitsee järven eteläosan keskivaiheilla. Pohjoisosan syvin kohta on 28 metriä. Vähintään 20 metriä syviä alueita on eri puolilla järveä, niiden pinta-ala on noin puoli neliökilometriä. Möntyrinniemen eteläpuolella sijaitsee Haukkaniemi, jonka korkein kohta on yli 30 metriä järven pinnan yläpuolella. Haukkaniemen länsipuolella sijaitsee syvä ja kapea Kannainlahti. Myhinjärven pohjoisin osa on Lampislahti, joka on kuroutunut lähes erilleen muusta järvestä.

Myhinjärven vesitilavuus on 43 917 000 kuutiometriä.

Myhinjärven kahdeksasta saaresta neljä on yli hehtaarin laajuisia. Selkeästi suurin saari on noin 45-hehtaarinen Salosaari järven pohjoisosassa. Seuraavaksi suurimmat ovat järven eteläosassa toisiaan lähellä sijaitsevat Vihtasaari, Haukkasaari ja Jänissaari.

Myhinjärven eteläpuolella sijaitsee Korppinen (104,9 metriä mpy), järvien välissä on Myhinpään kylä. Myös järven länsirannalla ja pohjoisrannalla Myhinkosken ympäristössä on asutusta. Pääosin rannat ovat metsämaata.

Myhinjärvi on samantasoinen sen itäpuolisen Pieni-Myhin kanssa. Järven ympäristössä on useita pieniä järviä ja lampia, kuten Pieni Soidinlampi (101,9 metriä mpy) ja Iso Soidinlampi (98,9 metriä mpy). Myhinjärvi laskee Myhinkoskea Hankaveteen (96,1 metriä mpy).

Myhinjärvi (14.718.1.001) kuuluu Myhinjärven valuma-alueeseen (14.718), joka on kolmannen jakovaiheen vesistö Kymijoen vesistössä (14). Toinen jakovaihe on Konneveden alue (14.71) ja ensimmäinen on Rautalamminreitin valuma-alue (14.7). Myhinjärven alueeseen kuuluu 95 vähintään hehtaarin laajuista järveä, joista yhdeksän on yli neliökilometrin laajuisia. Myhinjärvi on pinta-alaltaan kolmanneksi suurin ja vesitilavuudeltaan suurin alueen järvistä.

Myhinjärven länsipuolella sijaitsee Vahvanen, idässä Ahveninen ja kaakossa Mehtiö. Luoteessa sijaitsee Konnevesi.

Lähteet 

Rautalammin järvet
Konneveden alue
Mehtiö

Mehtiö on järvi Etelä-Savon ja Pohjois-Savon maakuntarajalla. Sen pinta-ala on 2,5 neliökilometriä ja vesitilavuus 28,1 kuutiohehtometriä. Etäisyys Jyväskylästä on 60 kilometriä itäkoilliseen ja Kuopiosta 62 kilometriä lounaaseen.

Maantiede 
Mehtiön länsiosa sijaitsee Pohjois-Savossa Rautalammin alueella, itäosa puolestaan sijaitsee Etelä-Savossa Pieksämäen alueella. Etäisyys järven lounaisrannalta koillisrannalle on noin neljä kilometriä. Mehtiön länsiranta on mutkainen, ja etelään työntyvä Murtoniemi erottaa järven koillisosaa muusta järvestä. Mehtiön itäkoillinen osa on laajalti vähintään 20 metriä syvä. Syvin kohta, 48 metriä, sijaitsee järven koillisosassa. Sitä ympäröivä vähintään 40 metriä syvä alue on 7,5 hehtaaria laaja. Järven keskivaiheilla on 30 metrin syvänne. Mehtiön etelä- ja länsiosa on valtaosin matalaa, aivan järven eteläisimmässä osassa on 14-metrinen syvänne. Järven vesitilavuus on 28 121 000 kuutiometriä.

Mehtiön eteläosassa on noin kolmen hehtaarin laajuinen Itikkasaari. Keskellä järveä sijaitsee puolen hehtaarin laajuinen Selkäsaari ja järven matalassa luoteisosassa on useita pieniä saaria ja luotoja. Mehtiön rannat ovat metsää, haja-asutusta on siellä täällä. Aivan järven itärannan tuntumassa kulkee maantie.

Mehtiön koillispuolella sijaitsee Ahveninen (110,8 metriä mpy). Järvien välinen kannas on kapeimmillaan alle sata metriä, kapeimmasta kohdasta virtaa Ahvenkoski. Mehtiön läheisyydessä on useita pieniä järviä, kuten Lauttalampi (116,9 metriä mpy), Huoripojanlampi (109,5 metriä mpy) ja Levälampi (108,8 metriä mpy), joilta virtaa laskuojia Mehtiöön. Luusua sijaitsee järven keskikohdasta luoteeseen työntyvän pitkänomaisen Koskenlahden pohjoiskolkassa. Siitä alkava Mehtiönkoski virtaa Keskinen-järveen (104,0 metriä mpy).

Mehtiö (14.718.1.047) kuuluu Myhinjärven valuma-alueeseen (14.718), joka on kolmannen jakovaiheen vesistö Kymijoen vesistössä (14). Toinen jakovaihe on Konneveden alue (14.71) ja ensimmäinen on Rautalamminreitin valuma-alue (14.7). Myhinjärven alueeseen kuuluu 95 vähintään hehtaarin laajuista järveä, joista yhdeksän on yli neliökilometrin laajuisia. Mehtiö on pinta-alaltaan neljänneksi suurin alueen järvistä.

Lähteet 

Pieksämäen järvet
Rautalammin järvet
Konneveden alue
Iso-Lauas

Iso-Lauas on järvi Kuopiossa Pohjois-Savon maakunnassa. Sen pinta-ala on 6,2 neliökilometriä. Etäisyys Kuopion keskustasta on 20 kilometriä lounaaseen.

Maantiede 
Iso-Lauas muistuttaa muodoltaan kuunsirppiä. Allas on monen muun suomalaisjärven tavoin kaakkois–luoteissuuntaisesti pitkä, suurin etäisyys järven kaakkoiskolkasta luoteiskolkkaan on 7,6 kilometriä. Iso-Lauas levenee kaakosta kohti järven keskiosaa, josta se jälleen kapenee kohti luodetta. Iso-Lauaksen syvin kohta sijaitsee järven keskivaiheilla. Yli kymmenesosa järvestä on vähintään 20 metriä syvä. Vesitilavuus on 60 021 000 kuutiometriä.

Iso-Lauaksen suurin saari on yli 20-hehtaarinen Salonsaari altaan luoteisosassa. Saaren ja mantereen välisen salmen syvin kohta on 26 metriä. Pirunvuori salmen länsirannalla kohoaa 200 metriä merenpinnan yläpuolelle, eli yli 70 metriä järven pinnan yläpuolelle. Aivan Salonsaaren kaakkoispuolella Metsosalmen erottamana on kuuden hehtaarin laajuinen Vuohisaari, jonka kaakkoispuolisella matalikolla on muutaman pienen saaren jono. Iso-Lauaksen eteläosassa sijaitsee yhdeksän hehtaarin laajuinen Kumpusaari, jonka itäpuolella on 20 metrin syvänne. Saaren länsiranta on mökitetty.

Iso-Lauaksen länsirannalla levittäytyy pienehkö viljelysaukea. Järven rannoilla on useita pientaloja, pohjoisimmat rannat ovat kuitenkin varsin koskemattomia. Iso-Lauakseen virtaa etelästä Hirvonjoki. Järven luusua sijaitsee pohjoisrannalla, josta lähtee lyhyt laskuoja Pääjärveen, jonka korkeustaso on 0,2 metriä Iso-Lauasta alempi. Virran suunta on luoteeseen Ittalanjokea ja Matilanjokea Keihäsjärveen, joka laskee mutkaista Keihäsjokea länteen Kuttajärveen, jonka korkeustaso on noin 30 metriä Iso-Lauasta alempi.

Iso-Lauaksen itäpuolella sijaitsee Viita-Lauas, järvien välisellä kannaksella on kulttuurimaisemaa. Länsipuolella sijaitsee Petäinen.

Iso-Lauas (14.725.1.017) kuuluu Keihäsjoen valuma-alueeseen (14.725), joka on kolmannen jakovaiheen vesistö Kymijoen vesistössä (14). Toinen jakovaihe on Virmasveden alue (14.72) ja ensimmäinen on Rautalamminreitin valuma-alue (14.7). Keihäsjoen alueeseen kuuluu 24 vähintään hehtaarin laajuista järveä, joista 12 on yli kymmenen hehtaarin laajuisia. Iso-Lauas on alueen suurin järvi, sitä seuraavat Viita-Lauas, Hoikkajärvi, Keihäsjärvi ja Luodejärvi.

Lähteet 

Karttulan järvet
Kuopion järvet
Virmasveden alue
Kellohärkki

Kellohärkki (Cerastium nigrescens) on härkkeihin kuuluva kohokkikasvilaji. Aiemmin se on yleensä yhdistetty samaan lajiin jäämerenhärkin (Cerastium arcticum) kanssa, mutta päätetty käsitellä eri lajina vuonna 2000. Tätä ennen Suomessa kellohärkin (aik. napahärkki) tieteellisenä nimenä on ollut Cerastium arcticum.

Kellohärkki esiintyy Pohjoismaissa ja Iso-Britanniassa. Lajin tyyppirotu kasvaa vain Shetlandinsaarilla. Toinen muunnos napakellohärkki eli napahärkki (var. laxum (Lindblom) Brysting & Elven) kasvaa Islannissa, Färsaarilla, Norjassa, Ruotsissa ja Suomessa. Pohjoismaissa napakellohärkki on melko harvinainen ja levinneisyydeltään pohjoinen tunturikasvi. Suomessa muunnosta esiintyy vain pienellä alueella Luoteis-Lapissa, Enontekiön Kilpisjärven tuntureilla.

Lähteet

Aiheesta muualla 
 Suomen Lajitietokeskus: Kellohärkki – Cerastium nigrescens

Härkit
Mikko Kauppinen

Mikko Kauppinen (s. 19. joulukuuta 1982) on suomalainen stand up -koomikko. Hän aloitti keikkailun vuonna 2013 ja voitti Suomen Stand Up Clubin Vuoden tulokas -kilpailun vuonna 2016. Hän on esiintynyt televisiossa Nelosen Stand Up! -ohjelman 3. ja 4. kaudella.

Lähteet 
 1. YLE Savo: Mikko Kauppinen: stand uppia täydeltä laidalta YLE Areena 28.10.2016.

Aiheesta muualla 
 www.koomikkokauppinen.com

Suomalaiset stand up -koomikot
Suomalaiset koomikot
Vuonna 1982 syntyneet
Elävät henkilöt
MV Oriental Dragon

MV Oriental Dragon, alun perin nimeltään Sun Viking, oli yksi kolmesta alkuperäisestä risteilyaluksesta, jotka Royal Caribbean Cruises tilasi osana varhaista laivastoaan. Alus otettiin ensimmäisen kerran käyttöön vuonna 1972. 

Sisaralustensa Song of Norway ja Nordic Prince ohella luokka koostui ensimmäisestä tarkoitukseen rakennetusta aluksesta, joka oli tarkoitettu Karibian risteilyille. Sun Viking risteili Meksikon Rivieralla 7 päivän reitillä Los Angelesista ja Karibialla San Juan Puerto Ricosta 1990-luvun alussa. Sun Viking jäi eläkkeelle 1990-luvun lopulla Royal Caribbeanilta, mutta se on edelleen käytössä muiden risteily-yhtiöiden kanssa.

Aiheesta muualla 
 http://www.faktaomfartyg.se/sun_viking_1972.htm

Risteilyalukset
Topias Listo

Topias Listo (s. 16. joulukuuta 2002) on suomalainen jalkapalloilija joka edustaa Veikkausliigassa pelaavaa FC Hakaa.

Lähteet

Aiheesta muualla 

Vuonna 2002 syntyneet
Elävät henkilöt
Suomalaiset jalkapalloilijat
Patria 6×6

Patria 6×6 on 2018 esitelty Patrian valmistama panssaroitu sotilasajoneuvo. Ajoneuvo on suunniteltu ensisijaisesti miehistönkuljetusajoneuvoksi, mutta samasta perusajoneuvosta voidaan modulaarisuutta hyödyntäen tehdä myös muita versioita eri käyttötarkoituksiin.

Patria 6x6:n suunnittelussa on pyritty toimintavarmuuteen, kustannustehokkuuteen, yksinkertaisuuteen ja helppokäyttöisyyteen. Perusajoneuvo voidaan räätälöidä erilaisiin asiakastarpeisiin laajaa optiovalikoimaa hyödyntäen. Valinnaisia ominaisuuksia ovat esimerkiksi uintivarustus, vinssi, hydropneumaattiset jousielementit, lisäsuojaus ja erilaiset asejärjestelmät. Ajoneuvo voidaan varustaa eritasoisilla asejärjestelmillä 7,62 mm konekivääristä 12,7 mm raskaan konekiväärin kautta 25/30 mm keskikaliiperin konetykkiin ja 120 mm Patria Nemo -kranaatinheitintorniin.

Ajoneuvon tilajärjestely on Patria Pasi -ajoneuvon kaltainen: ikkunoilla varustetussa etutilassa on johtajan- ja ajajanpaikat, moottoritila on ajajan takana vasemmalla, johtajan takana on takatilaan johtava yhdyskäytävä ja ajoneuvon takaosassa on tila kuljetettavalle joukolle, varusteille ja versiojärjestelmille.

Patria 6×6:n alustarakenne perustuu Patria AMVXP:n ratkaisuihin ja kompontentteihin. Ajoneuvon suunniteltu käyttöikä on vähintään 30 vuotta.

Suomi ja Latvia sopivat 2020 yhteisen CAVS (Common Armoured Vehicle System) panssariajoneuvojärjestelmän kehittämisestä Patria 6×6 -ajoneuvon pohjalta. Ensimmäiset ajoneuvot toimitettiin Latviaan 2021. Myös Ruotsi on ilmoittanut halukkuutensa liittyä CAVS-hankkeeseen.

Tekniset ominaisuudet
Pituus 7,5 m
Korkeus 2,5 m
Leveys 2,9 m
Teho 294 kW
Vääntö 1870 Nm
Nousukyky 60 %
Suurin kuorma 8 500 kg
Kokonaismassa 24 000 kg 
Suojaus STANAG 4569 taso K2, M2a/b (optio taso K4, M4a/b)
Huippunopeus 100 km/h
Kahluusyvyys 1,5 m

Lähteet

Kuljetuspanssariajoneuvot
Patria
Aatu Hakala

Aatu Hakala (s. 28. heinäkuuta 2000 Vantaa) on suomalainen jalkapalloilija joka edustaa Veikkausliigassa pelaavaa FC Hakaa.

Lähteet

Aiheesta muualla 
 

Vuonna 2000 syntyneet
Elävät henkilöt
Suomalaiset jalkapallomaalivahdit
Kung Fu Panda (elokuvasarja)

Kung Fu Panda on animaatioelokuvasarja, joita tuottaa DreamWorks Animation. Elokuvasarja koostuu kolmesta elokuvasta, viidestä lyhyt elokuvasta, kahdesta televisiosarjasta ja viidestä videopelistä.

Elokuvat 

 Kung Fu Panda (2008)
 Kung Fu Panda 2 (2011)
 Kung Fu Panda 3 (2016)
 Kung Fu Panda 4 (2024)

Televisiosarjat 

 Kung Fu Panda
 Kung Fu Panda: Kohtalon tassut
 Kung Fu Panda: Lohikäärmeritarit

Lyhytelokuvat 

 Kung Fu Panda: Secrets of the furious five (2008)
 Kung Fu Panda: Talvijuhla
 Kung Fu Panda: Mestarien salaisuudet
 Kung Fu Panda: Käärön salaisuudet
 Panda Tassut

Videopelit 

 Kung Fu Panda (2008)
 Kung Fu Panda: Legendaariset soturit
 Kung Fu Panda Maailma
 Kung Fu Panda 2
 Kung Fu Panda: Legendaaristen legendojen välienselvittely
 Brawlhalla (Po, Tiikeritär ja Tai Lung ovat pelattavina hahmoina)

Lähteet 

Kung Fu Panda
Luettelo New Jerseyn piirikunnista

Tämä on luettelo New Jerseyn osavaltion piirikunnista. New Jerseyssä on 21 piirikuntaa.

Aiheesta muualla 

New Jersey
Po (Kung Fu Panda)

Mestari Ping Xiao Po (Kutsutaan Poksi; Syntymänimi pikku Lotus) on kuvitteellinen antropomorfinen isopanda. Hän on päähenkilö Kung Fu Panda -elokuvasarjassa. Posta tulee Lohikäärmesoturi ensimmäisessä elokuvassa. Häntä kutsutaan toisessa elokuvassa Mustavalkoiseksi soturiksi.

Kuvitteellinen historia 
Po syntyi isopandojen kylässä. Vähän sen jälkeen ennustaja ennusti toisen elokuvan pääviholliselle Lordi Shenille, että Mustavalkoinen soturi tulisi tappamaan hänet, mikäli Shen jatkaisi elämäänsä samanlailla. Shen tajusi ennustajan puhuneen jostain isopandasta ja lähetti susi armeijansa tappamaan heidät kaikki. Pon isä Li Shan käski vaimonsa paeta heidän lapsensa kanssa, kun hän itse pidättelisi susia. Pon äiti piilotti lapsensa retikkakoriin, joka myöhemmin lähetettiin herra Pingille, Pon tulevalle adoptioisälle. Sudet ja Shen ilmeisesti saivat Pon äidin kiinni ja tappoivat hänet. Pon isä selvisi ja pakeni monen pandan kanssa salaiseen paikkaan luoden sinne uuden kylän.

Ensimmäisessä elokuvassa Mestari Oogway huomaa Pon olevan Lohikäärmesoturi ja jättää Shifun opettamaan häntä, kun hän itse lähti henkimaailmaan. Vaikean alun jälkeen Po oppii Kungfun ja voittaa Vuxin sormiotteen avulla Tai Lungin, jolle Shifu ja Hurja viisikko oli aikaisemmin hävinnyt. Voitettuaan Tai Lungin Posta tuli mestari.

Toisessa elokuvassa Po kohtaa menneisyytensä, mitä yrittää välttää, mutta Lordi Shenin perheen ennustajan avulla kohtaa sen ja saa sisäisen rauhan, josta Shifu on katkera, koska hän sai itse vasta sen. Pon selviää olevan aiemmin mainittu Mustavalkoinen soturi. Lordi Shen kuolee hänen ja Pon taistelussa aiheutuneeseen vahinkoonsa.

Kolmannessa elokuvassa Po tapaa biologisen isänsä Li Shanin ja muut pandat. Po oppii myöskin chin. Kun Po kohtaa päävihollisen Kain hän ei vielä osaa chitä eikä sen takia pärjää hänelle. Pon armeija pärjää Kain armeijalle, mutta Pon suunnitelma Kain voittamiseksi menee mönkään, kun ensimmäisessä elokuvassakin pääviholliseen Tai Lungiin käytetty Vuxin sormiote ei toimikkaan Kaihin. Sormiote toimii vain kuolevaiseen, jota Kai ei ole. Po kuitenkin keksii tehdä sen itseensä ja vie Kain näin henkimaailmaan. Po saa Tiikerittären ja pandojen avulla Chistä voimaa ja tuhoaa Kain. Oogwayn paljastettua, että Po voi vielä palata henkimaailmaan, Po palaa sinne, ja näin hänestä tulee elävä kuollut.
Animaatiohahmot
Kuvitteelliset karhut
Elokuvahahmot
Kuvitteelliset kamppailulajien harrastajat
Kung Fu Panda
Kuvitteelliset elävät kuolleet
Sermons of the Sinner

Sermons Of The Sinner on KK’s Priestin debyyttialbumi, joka julkaistiin 1. lokakuuta 2021. Albumilta on julkaistu singlenä kappaleet "Raise Your Fists", "Sermons Of The Sinner", "Hellfire Thunderbolt" sekä "Brothers Of The Road".

Kappaleet

Kokoonpano 
 Tim Owens – laulu
 K. K. Downing – kitara
 A.J. Mills – kitara
 Tony Newton – basso
 Sean Elg – rummut

Arvostelut 
 Inferno: 
 Soundi:

Lähteet 

Vuoden 2021 esikoisalbumit
Manifest (Amaranthen albumi)

Manifest on metallimusiikkiyhtye Amaranthen kuudes albumi, joka julkaistiin 2. lokakuuta 2020.

Kappaleet

Kokoonpon 
 Elize Ryd – laulu
 Henrik Englund Wilhelmsson – laulu
 Nils Molin – laulu
 Olof Mörck – kitara, koskettimet
 Morten Løwe Sørensen – rummut
 Johan Andreassen – basso

Arvostelut 
 Kaaoszine: 7½/10
 Soundi:

Lähteet

Aiheesta muualla 
 

Amaranthen albumit
Vuoden 2020 albumit
The Last of Us (televisiosarja)

The Last of Us on tuleva yhdysvaltalainen televisiosarja, joka perustuu samannimiseen videopeliin. Post-apokalyptiseen maailmaan sijoittuvassa sarjassa tyttärensä menettänyt Joel Miller päätyy suojelemaan teini-ikäistä Ellietä. Sarjan ovat käsikirjoittaneet Craig Mazin sekä alkuperäisen The Last of Us -pelin kirjoittaja Neil Druckmann. 

Sarja tilattiin marraskuussa 2020, ja sitä alettiin kuvata Kanadan Albertassa heinäkuussa 2021. Kuvaukset kestivät kesäkuuhun 2022 asti, ja sarja saa ensiesityksensä HBO Maxissa 15. tammikuuta 2023. Ensimmäisellä tuotantokaudella on kymmenen jaksoa, jotka pohjautuvat ensimmäisen The Last of Us -pelin juoneen.

Rooleissa

Tuotanto 
Sarjan tuottaa HBO. Jokaisen jakson budjetti on vähintään kymmenen miljoonaa dollaria. Pääosanäyttelijä Pedro Pascalille maksetaan jokaisesta jaksosta palkkiota noin 600 000 dollaria. Sarjan ääniraidan säveltää molempien pelien The Last of Us ja The Last of Us Part II musiikit tehnyt Gustavo Santaolalla.

Lähteet

Aiheesta muualla 
 

2020-luvun televisiosarjat
Yhdysvaltalaiset draamasarjat
Haud

Haud on alue Etiopian ja Somalimaan rajalla. Haud on pääosin etnisten somalien asuttamaa ja perinteisesti se on ollut tärkeä laidunalue etenkin Pohjois-Somalian paimentolaisille. Haud jaettiin kuitenkin kahtia Etiopian ja silloisen Brittiläisen Somalimaan hallitsemiin alueisiin vuonna 1897. Myöhemmin alue on ollut kiistojen kohde Etiopian ja Somalian välillä.

Maantiede ja väestö

Haud sijaitsee Etiopian ja Somalimaan välisellä rajalla. Alue voidaan käsittää osana laajempaa Ogadenin aluetta. Haudin pinta-ala on noin 65 000 km². Alueen asukkaat ovat pääsääntöisesti somaleja. Haudilla oli merkitystä etenkin Pohjois-Somalian paimentolaisille. Tavallista oli, että lampaat ja vuohet vietiin laitumille etelään Haudissa ja Ogadenissa, josta ne tuotiin takaisin pohjoiseen sadonkorjuun tai kuivan kauden aikana. Historiallisesti tähän liikkeeseen osallistui ehkä jopa puolet nykyisen Somalimaan alueen asukkaista.

Historia
Nykyisen kaltainen raja Haudin alueella Etiopian ja Somalimaan välillä on perua brittiläis-etiopialaisesta sopimuksesta vuodelta 1897, jossa sovittiin Brittiläisen Somalimaan ja Etiopian rajasta. Rajaa vedettäessä ei merikseen kuultu alueella eläviä somaleja, joille Haud oli erityisen tärkeä. Rajanvedon johdosta osa Haudin alueesta päätyi Somalimaahan ja osa Etiopiaan. Tarkempi rajanveto tehtiin brittiläis-etiopialaisessa rajakomiteassa vuonna 1935.

Italian miehitettyä Etiopian perustettiin 1. kesäkuuta 1936 niin sanottu Africa Orientale Italiana eli Italian Itä-Afrikka. Alue käsitti suurimman osan Somalien asuttamasta alueesta niin tuolloin suurimmaksi osaksi Italian hallitsemassa Somaliassa Somaliassa, kuin nykyisen Etiopian Ogadenin ja Haudinkin alueilla. Italia kärsi kuitenkin tappion Itä-Afrikassa toisen maailmansodan aikana vuonna 1941. Italian hallitsemista somalialueista tehtiin brittien sotilashallinnon alainen.

Kun liittoutuneet kävivät neuvotteluja Italian siirtomaiden kohtalosta brittien, Yhdysvaltojen, Neuvostoliiton ja Ranskan välillä britit ehdottivat yhtenäisen Somalian valtion muodostamista Yhdistyneiden kansakuntien ja brittien alaisuudessa. Ehdotusta ei kuitenkaan hyväksytty, vaan alue päädyttiin jakamaan kahtia. Somaliassa alueen yhdistämistä Somaliaan vaati Somalian nuorisoliitto, joka piti Etiopian somalialueita niin sanottuna Länsi-Somaliana. Etiopian keisari Haile Selassie vaati puolestaan Etiopian alueiden palautusta. 24. heinäkuuta 1948 brittien ja Etiopian välinen protokola jätti alueen osaksi Etiopiaa ja britit vetäytyivät suuresta osasta Ogadenia. Haud jäi kuitenkin brittiläisen sotilashallinnon alaisuuteen virallisesti osana Etiopiaa. 29. marraskuuta 1954 sovittiin edelleen brittien vetäytymisestä Etiopian osista Haudia 28. helmikuuta 1955 mennessä. Sopimuksen nojalla somalipaimentolaiset Etiopian ja Somalimaan välillä saisivat kuitenkin ylittää rajan karjan paimennusta varten.

Haud on myöhemmin hiertänyt Etiopian ja itsenäistyneen Somalian välejä. Maat myös sotivat Haudista ja muista somalialueista liittyen kahteen kertaan, ensimmäisessä Ogadenin sodassa vuonna 1964 ja laajemmassa Ogadenin sodassa vuosina 1977–1978.

Lähteet

Etiopian maantiede
Somalimaa
Exitus (S-Toolin albumi)

Exitus on suomalaisen metalliyhtye S-TOOLin toinen musiikkialbumi, joka julkaistiin 15. toukokuuta 2020.

Kappaleet

Kokoonpano 
 Ville Laihiala – laulu
 Sami Leppikangas – kitara
 Kimmo Hiltunen – basso
 Aksu Hanttu – rummut

Arvostelut 
 Desibeli.net: 
 Imperiumi: 7½/10
 Inferno: 
 Kaaoszine: 9-/10
 Metalliluola: 6+/10
 Soundi:

Lähteet 

S-TOOLin albumit
Vuoden 2020 albumit
Armod

Armod on Falconerin seitsemäs studioalbumi, joka julkaistiin 3. kesäkuuta 2011.

Kappaleet 
  
 
 
 
 
 
 
 
  (Cornelis Vreeswijk cover)

Arvostelut 
 Soundi:

Lähteet 

Falconerin albumit
Vuoden 2011 albumit
Super Bowl LVI

Super Bowl LVI oli järjestyksessään 56. Super Bowl ja NFL-kauden 2021 päätösottelu. Ottelu pelattiin SoFi Stadiumilla Inglewoodissa Los Angelesin piirikunnassa 13. helmikuuta 2022. Ottelussa kohtasivat NFC:n voittaja Los Angeles Rams ja AFC:n voittaja Cincinnati Bengals, joka pelasi Super Bowlissa ensimmäistä kertaa kauden 1988 jälkeen. Rams voitti ottelun 23–20.

Kisapaikan valinta

Los Angelesille myönnettiin toukokuussa 2016 kauden 2020 Super Bowl. SoFi Stadiumin valmistuminen kuitenkin lykkääntyi vuodella rankkasateiden takia, ja toukokuussa 2017 NFL:n omistajien kokous päätti siirtää Los Angelesin järjestämisvuoron vuodella eteenpäin vuoteen 2022 ja antaa vuoden 2021 järjestämisvastuu myönnettiin Tampalle. Super Bowl LVI oli kahdeksas Super Bowl, joka järjestettiin suur-Los Angelesin alueella, mutta ensimmäinen Inglewoodissa.

Televisiointi
Yhdysvalloissa Super Bowlin televisiointi kiertää Foxin, NBC:n ja CBS:n välillä, ja vuonna 2022 vuorossa oli NBC. Alun perin CBS:n piti televisioida vuoden 2022 Super Bowl ja NBC vuoden 2021, mutta yhtiöt vaihtoivat keskenään televisiointivuoroja. Yhtiöt vaihtoivat vuoroja, jotta kumpikin yhtiö pystyi markkinoimaan muita urheilutapahtumia samanaikaisesti. Yhdysvalloissa ottelun selosti Al Michaels ja kommentaattorina toimi Cris Collinsworth.

Suomessa televisiointioikeudet oli Viasatilla. Suomessa ottelun selosti Mika Laurila ja kommentaattorina toimi Mikko Koikkalainen.

Musiikkiesitykset ja puoliaikashow 
Ennen ottelun alkua Jhené Aiko esitti America the Beautiful -kappaleen. Kansallislaulun The Star-Spangled Bannerin esitti Mickey Guyton. Super Bowl LVI -ottelun puoliaikashowssa (Pepsi Super Bowl LVI Halftime Show) esiintyivät Dr. Dre, Eminem, Kendrick Lamar, Mary J. Blige ja Snoop Dogg sekä 50 Cent.

Lähteet

Super Bowl 56
Vuoden 2022 amerikkalainen jalkapallo
NFL-kausi 2021
79.39 Muut pallopelit
Sami Päivärinta

Sami Päivärinta (s. 8. kesäkuuta 2003 Somero) on suomalainen jääkiekkoilija, joka edustaa SM-liigajoukkue Rauman Lukkoa. Hän on pelipaikaltaan keskushyökkääjä. Päivärinta pelannee lähinnä seuran U20-joukkueessa, jonka varakapteenina hän toimii.

Ura

Seuraura 
Päivärinta aloitti jääkiekkoilun kuusivuotiaana Someron Pallossa. Hän siirtyi 15-vuotiaana Rauman Lukkoon kaudeksi 2018–2019. Päivärinta toimi seuran C-nuorten kapteenina ja hän oli C-nuorten SM-karsinnoissa joukkueen paras maalintekijä 16 osumallaan. Kaudella 2019–2020 Päivärinta toimi Lukon B-nuorten varakapteenina. Kaudella 2020–2021 hän voitti seuran U20-joukkueen sisäisen piste- ja syöttöpörssin tehoilla 9+24=33. Päivärinta voitti myös koko U20 SM-sarjan pudotuspelien syöttöpörssin ja hän sijoittui pistepörssissä toiseksi edellään vain Jeremi Tammela. Päivärinta voitti kauden päätteeksi Suomenmestaruuden.

Kaudeksi 2021–2022 Päivärinta teki Lukon kanssa vuoden mittaisen SM-liigasopimuksen. Hän teki miesten pääsarjadebyyttinsä Mestarien liigan avauskierroksella 26. elokuuta 2021 sveitsiläistä Lausanne HC:tä vastaan. Päivärinta merkittiin Lukon nelossentteriksi laidoilleen Oliver Suni ja Niklas Ylitalo. Hän sai ottelussa jääaikaa 9.47 minuuttia. SM-liigadebyyttinsä Päivärinta teki runkosarjan kahdeksannella kierroksella 25. syyskuuta 2021 vieraissa Porin Ässiä vastaan. Hänellä avautui paikka kokoonpanosta, kun Michael Haga oli sivussa. Päivärinta merkittiin joukkueen kakkossentteriksi laidoilleen Pavol Skalický ja Anrei Hakulinen. Hän sai ottelussa jääaikaa 11.26 minuuttia ja Päivärinta keräsi Lukon 0–6-voittoon päättyneessä ottelussa teholukeman +2. Hän sai myös yhden kahden minuutin jäähyn kampituksesta. Liigauransa avausmaalin Päivärinta teki kymmenennessä ottelussaan 30. lokakuuta 2021 vieraissa JYPiä vastaan. Kaikkiaan hän pelasi tulokaskautensa aikana 34 runkosarjaottelua tehopistein 2+4=6 ja kolme playoff-ottelua tehden yhden maalin. CHL:ssä Päivärinta pelasi viisi ottelua ilman tehopisteitä. Hän pelasi osan kaudestaan vielä myös Lukon U20-joukkueessa, jossa Päivärinta voitti Suomenmestaruuden.

Maajoukkueura 
Päivärinta pelasi alle 20-vuotiaiden MM-kilpailuissa vuoden 2022 joulukuussa 2021 käynnistyneessä turnauksessa. Turnaus kuitenkin keskeytettiin useassa joukkueessa ilmenneiden koronavirustartojen vuoksi. Päivärintaa ei valittu Suomen joukkueeseen enää elokuussa 2022 pelattuun uuteen MM-turnaukseen.

Päivärinta pelasi myös alle 18-vuotiaiden MM-kilpailuissa vuonna 2021. Hänet valittiin Venäjää vastaan pelatun välieräottelun päätteeksi Suomen ottelun parhaaksi pelaajaksi. Yhteensä Päivärinta on pelannut 17 nuorten ja 17 poikien maaottelua.

Muuta 
Päivärinta on kertonut seuraavansa paljon Sidney Crosbya ja haluavansa kehittyä hänen kaltaisekseen pelaajaksi.

Tilastot

Lähteet

Viitteet 

Suomalaiset jääkiekkoilijat
Rauman Lukon pelaajat
Vuonna 2003 syntyneet
Elävät henkilöt
Karhunnata

Karhunnata (Festuca gautieri) on heinäkasvien (Poaceae) heimoon ja natojen (Festuca) sukuun kuuluva kasvilaji.

Karhunnata kasvaa noin 10–20 senttimetriä korkeaksi.

Karhunnataa käytetään koristeheinänä ja viherrakentamisessa lehvästönsä takia. Karhunnata sopii erilaisille matalaa kasvillisuutta sisältäville sekä auringon lämmittämille paikoille. Karhunnata sopii esimerkiksi liikenneympyröihin, tieliittymiin, viherkatoille, pengerryksille sekä kallioisille paikoille. Puutarhoissa karhunnata sopii kalliopuutarhaan tai aromaista kasvillisuutta sisältävään puutarhaan. Karhunnataa voidaan kasvattaa myös ruukuissa tai muissa kasviastioissa. Karhunnata vaatii kosteusoloiltaan tavallista, keskikosteaa maaperää.

Lähteet 
 Tomaškin, J., Tomaškinová, J. & Kizeková, M., 2015: Ornamental grasses as part of public green, their ecosystem services and use in vegetative arrangements in urban environment — Thaiszia – Journal of Botany, 25 (1), s. 1–13 (https://www.upjs.sk/public/media/11851/001-013_Tomaskin_et_al-upr.pdf)

Aiheesta muualla 
 Suomen Lajitietokeskus: Karhunnata (Festuca gautieri)
 Global Biodiversity Information Facility (GBIF): Festuca gautieri 

Nadat
Kabulin lentoaseman isku 2021

26. elokuuta 2021 klo 17.50 paikallista aikaa Kabulin kansainvälisellä lentoasemalla tapahtui kaksi itsemurhapommitusta. Ainakin 185 ihmistä kuoli hyökkäyksessä, mukaan lukien 13 Yhdysvaltain asevoimien sotilasta.

Iskun tekijäksi ilmoittautui terroristijärjestö Isis-K. Se kantaa samaa nimeä ja lippua kuin Isis, vaikkakaan varsinainen Isis ei tunnusta sitä omaksi haarakseen.

Uhrit 
Iskussa kuoli vähintään 185 ihmistä, joista ainakin 65 afganistanilaista siviiliä, 28 Talibanin jäsentä ja 13 Yhdysvaltain asevoimien jäsentä (12 merijalkaväen sotilasta ja yksi laivaston lääkintämies). Lisäksi vähintään 150 ihmistä loukkaantui iskussa, mukaan lukien 18 amerikkalaissotilasta.

Puolustusministeri Antti Kaikkosen mukaan Suomen puolustusvoimien turvausjoukot olivat lentokentällä iskun aikaan, mutta heitä ei kuollut tai loukkaantunut.

Lähteet 

Afganistanin historia
Terrori-iskut
Kabulin historia
2021
Aapo Oranen

Aapo Tapio Oranen (s. 30. syyskuuta 1986 Jyväskylä) on suomalainen näyttelijä ja muusikko.

Oranen on ollut kiinnitettynä Mikkelin teatterissa vuosina 2018–2020 ja 2020–2021. Ennen tätä hän toimi freelancerina ja oli mukana muun muassa Jyväskyläläisessä ammattiteatteriryhmässä Teatterikone. Oranen on koulutukseltaan teatteri-ilmaisun ohjaaja ja muusikko. Hän on soittanut usein myös teatteriesityksissä.   

Keväällä 2022 Oranen oli mukana viihdeohjelma Putouksen 14. tuotantokaudella. Hänen sketsihahmonsa oli esiintyvä taiteilija ja humoristi Alvari Perätorvi, joka sijoittui sketsihahmokilpailussa neljänneksi.

Teatterirooleja 
 Entäs nyt Niskavuori?, Juhani Multia (Mikkelin teatteri)
 Rakastunut Ryti, Risto Ryti, (Mikkelin teatteri)
 Veljeni Leijonamieli, Joonatan (Mikkelin teatteri)
 Saiturin joulu, Useita rooleja (Mikkelin teatteri)
 Kolmen kimppa, Martti (Mikkelin teatteri)
 Voodooluu, Otso (Mikkelin teatteri)

Lähteet

Aiheesta muualla 
 

Suomalaiset teatterinäyttelijät
Vuonna 1986 syntyneet
Elävät henkilöt
Arslanbek Sultanbekov

Arslanbek Sultanbekov (s. 23. huhtikuuta 1965) on nogai-muusikko- ja säveltäjä, joka on tullut etenkin turkkilaisten kansojen keskuudessa tunnetuksi dombralla soitetusta kansanmusiikista.

Sultanbekovin nimikkokappale on "dombıra". Sitä käytettiin Turkin presidentin Recep Tayyip Erdoğanin vaalikampanjan päämusiikkina.

Sultanbekov on palkittu taiteilija. Huomionosoituksia ovat muun muassa kansallisen taiteilijan arvonimi ja tasavallan kaunein ääni -nimike vuonna 1994.

Sultanbekov on aktiivinen nogai-kulttuurin puolestapuhuja. Muutamia poikkeuksia lukuun ottamatta hänen kappaleensa kertovat omasta kansastaan.

Karatšai-Tšerkessiassa syntynyt Sultanbekov on asunut Kazakstanissa vuodesta 2004. Hänellä on kaksi lasta.

Aiheesta muualla 

 Arslanbek Sultanbekov Spotify
 Arslanbek Sultanbekov youtube

Lähteet 

Muusikot
Säveltäjät
Kansanmuusikot
Vuonna 1965 syntyneet
Elävät henkilöt
Lightning (liitäntä)

Lightning on Applen omille laitteelleen kehittämä 8-nastainen datan ja energian siirtoon käytettävä liitäntä. Apple käyttää sitä iPhone-puhelimissa, AirPods-kuulokkeissa, iPod Touch -musiikkisoittimissa ja joissain lisälaitteissa, minkä lisäksi Lightning-liitäntää on käytetty aiemmin iPad-taulutietokoneissa.

Historia 

Apple käytti ensimmäisissä iPhoneissa, iPadeissä ja iPodeissa itse kehittämäänsä 30-nastaista liitäntää, joka julkaistiin 2003. Se mahdollisti laitteiden helpon liittämisen lisälaitteisiin ja oli vahvarakenteinen, mutta toisaalta se oli isokokoinen. Syyskuussa 2012 Apple julkisti iPhone 5:n julkaisun yhteydessä itse kehittämänsä 8-nastaisen Lightning-liitännän, joka korvasi aiemman 30-nastaisen liitännän. 2000-luvun alkupuolella erilaisia latausstandardeja oli useita kymmeniä, minkä seurauksena Samsung, Nokia ja Applen solmivat vuonna 2009 sopimuksen, jossa ne sitoutuivat kehittämään yhteensopivaa micro-USB-lataustekniikkaa. Apple ei kuitenkaan halunnut ottaa yhteistä tekniikkaa käyttöön, vaan pitäytyi omissa liitännöissä ja kiersi sopimusta julkaisemalla sovittimia.

Apple luopui Lightning-liittimestä syksyllä 2018 uusissa iPad Pro -malleissa, joissa on vain USB-C-tyypin liitin. MacBook käyttää Intelin kehittämää Thunderbolt 3 -liitintä, joka on USB-C-yhteensopiva. Sen sijaan mobiililaitteiksi luettavat iPod Touch, AirPods ja iPhone käyttävät vain Lightning-liittimiä.

Euroopan komissio kertoi 23. syyskuuta 2021 esittävänsä latausstandarien yhtenäistämiseksi uutta lainsäädäntöä, jonka mukaan yhden laturimallin tulee sopia kaikkiin matkapuhelimiin ja niihin rinnastuviin laitteisiin. Käytännössä tämä tarkoittaisi siirtymää USB-C-liitäntään, joka oli tuolloin syrjäyttänyt micro-USB:n latausstandarnina. Apple ei tuolloin käyttänyt USB:tä puhelimissaan, AirPods-kuulokkeissa eikä iPod Touch -musiikkisoittimissa ja se ilmoittikin vastustavansa lakiesitystä. Lakiesitys etenee Euroopan unionin neuvoston ja Euroopan parlamentin käsiteltäväksi. Euroopan unionin sisämarkkinoista vastaava komissaari Thierry Breton arvioi, että lainsäädäntö tullaan saattamaan voimaan kahdentoista kuukauden kuluessa, jos hanke etenee odotetusti. Lain astuttua voimaan on tarkoitus tulla vielä vuoden mittainen siirtymäaika. Laki tulee voimaan syksyllä 2024.

Kritiikkiä 
Lightning soveltuu huonosti virtaliittimeksi. Sitä ei ole suunniteltu maadoittumaan ennen virtajohtimen kontaktin syntymistä. Joka kerta kytkettäessä latausjohto virtajohdin kipinöi, mikä johtaa sen mustumiseen ja lopulta kontaktin menetykseen. Monissa kaapeleissa keskimmäinen johdin mustuu käytön myötä.

Lähteet

Aiheesta muualla 

Apple
Väylät ja liitännät
Aleksi Kivelä

Aleksi Marko Oskari Kivelä (s. 23. toukokuuta 2000 Jyväskylän mlk) on suomalainen keskimatkojen juoksija. Hän edustaa Lempäälän Kisa Yleisurheilua. Hänen valmentajanaan toimii Pasi Kivelä.

Kalevan kisoissa Kivelä sai pronssia 1 500 metrin juoksussa vuonna 2021 ajalla 3.51,71 ja 800 metrin juoksussa vuonna 2022 ajalla 1.51,30. Viestijuoksun SM-kilpailuissa hän on saavuttanut 4 000 metrin viestissä kultaa 2022.

Kivelän ennätys 1 500 metrillä on 18. kesäkuuta 2022 Kuortaneella juostu 3.47,92 ja 800 metrillä 1. heinäkuuta 2022 Jämsässä juostu 1.51,30.

Lähteet 

Suomalaiset keskimatkojen juoksijat
Vuonna 2000 syntyneet
Elävät henkilöt
Gundetin taistelu

Gundetin taistelu oli Egyptin–Etiopian sodan aikainen taistelu Gundetissa (tai Gondat) Etiopiassa 16. marraskuuta 1875. Taistelu liittyi Egyptin kediivi Ismailin pyrkimyksiin laajentua Itä-Afrikkaan. Taistelu päättyi kuitenkin egyptiläisen armeijan tuhoutumiseen.

Egyptiläiset yrittivät seuraavana vuonna vielä uudelleen kärsien toisen tappion Guran taistelussa. Lopulta laajentumishaaveista luovuttiin.

Tausta
Egyptin kediivi Ismail oli suurelta osin irrottautunut Osmanien valtakunnan muodollisesta herruudesta ja tehnyt Egyptistä käytännössä itsenäisen valtion. Hän halusi myös nostaa Egyptin asemaa Euroopan suurvaltojen kaltaiselle tasolle. Yksi tapa tähän oli laajentumispolitiikka. Laajentuminen oli puolestaan mahdollista Niiliä pitkin etelään ja Itä-Afrikkaan. Tätä tarkoitusta varten Ismail pyrki myös tehostamaan armeijaansa palkkaamalla houkin ulkomaalaisia upseereja. 17.–18. syyskuuta 1875 Ismail antoi joukoilleen määräyksen vallata koko Niilin ja Intian valtameren välinen alue. Osana tätä käskyä Søren Adolph Arendrupin komentama egyptiläinen armeija alkoi edetä Etiopiaan. Etiopiassa maan keisari Yohannes IV vastasi egyptiläiseen uhkaan julistamalla Egyptille sodan 25. lokakuuta 1875.

Taistelu
Etiopiaan edennyt egyptiläisarmeija käsitti joukoissa palvelleen amerikkalaisen eversti William McEntyre Dyen mukaan noin 2 500 sotilasta. Joissakin muissa lähteissä mainitaan lukema 3 000. Egyptiläiset olivat joka tapauksessa alivoimaisia etiopialaisiin nähden, mutta nykyaikaisemmin aseistettuja. Egyptiläiset ylittivät Marabjoen saapuen nykyisen Tigray alueen sydänmaille. 16. marraskuuta 1875 he kohtasivat Yohannes IV:n etiopialaiset joukot Gundatissa (Gondat). Etiopialaiset surmasivat lähes kaikki egyptiläiset ja vain muutamat pääsivät pakoon taistelukentältä. Etiopialaisten tappiot olivat noin 550 kaatunutta ja 400 haavoittunutta. Etiopialaiset saivat sotasaaliina 2 500 Remington-kivääriä, 14 tykkiä, tykistöraketteja ja 20 000 Maria Theresan taaleria.

Seuraukset
Egyptiläiset olivat kärsineet murskaavan tappion. Yohannes IV piti sotaa jo voitettuna ja suuri osa etiopialaisista sotilaista päästettiin palaamaan koteihinsa. Egyptiläiset yrittivät kuitenkin Etiopian valtausta vielä toistamiseen, mutta toinen yritys päättyi samaan tapaan nöyryyttävään epäonnistumiseen Guran taistelussa maaliskuussa 1876. Lopulta maiden välinen sota johti Egyptin hallitsijan luopumiseen haaveista Itä-Afrikan liittämisestä Egyptin alaisuuteen.

Lähteet

Egyptin taistelut
Etiopian sotahistoria
1875
Matheus Cunha

Matheus Santos Carneiro Da Cunha (s. 27. toukokuuta 1999 João Pessoa, Brasilia) on brasilialainen jalkapalloilija. Hän edustaa Espanjan pääsarjassa pelaavaa Atlético Madridia. Cunha voi pelata sekä hyökkääjänä että hyökkäävänä keskikenttäpelaajana.

Seurajoukkueura 
Cunhan kasvattajaseura hänen kotimaassaan oli Coritiba, josta hän siirtyi vuonna 2017 sveitsiläiseen Sioniin. Yhden Sveitsin Superliigassa vietetyn kauden jälkeen Cunha pelasi kaksi kautta Bundesliigassa RB Leipzigin riveissä. Pelattuaan vielä yhden kauden Saksassa, Hertha Berlinin miehistössä, hän siirtyi kesän 2021 päätteeksi Atléticoon, jonka kanssa hän solmi viisivuotisen sopimuksen.

Maajoukkueura 
Heinäkuussa 2021 Cunha edusti maataan Tokion kesäolympialaisissa, jossa Brasilia voitti kultamitalin. Cunha teki turnauksessa kolme maalia. Hän teki ensiesiintymisensä Brasilian A-maajoukkueessa syyskuussa 2021 Chileä vastaan pelatussa MM-karsintaottelussa.

Lähteet 

Brasilialaiset jalkapalloilijat
Vuonna 1999 syntyneet
Elävät henkilöt
Suomen Kiovan-suurlähetystö

Suomen Kiovan-suurlähetystö on Suomen edustusto Ukrainan pääkaupungissa Kiovassa. Edustustoa on vuodesta 2019 lähtien johtanut suurlähettiläs Päivi Laine.

Kiovan suurlähetystö on ollut ainakin 2010-luvun alkupuolella verraten vilkas Suomeen ja Schengen-alueelle haettavien viisumien ja oleskelulupien myöntöpaikka. Nyttemmin lupa-asioiden haku on eriytetty suurlähetystöstä erillään sijaitsevaan, VFS Globalin ylläpitämään ja ajanvarauksella toimivaan hakupisteeseen Gulliver-ostoskeskuksen rakennuksessa.

Lähteet

Aiheesta muualla
 Suomi ulkomailla: Ukraina (finlandabroad.fi)
 Suomen edustustot ulkomailla (um.fi)

Kiova
Kiovan rakennukset ja rakennelmat
Suomen ja Ukrainan suhteet
Syväkankaan koulu

Syväkankaan koulu on Kemissä Syväkankaalla sijaitseva peruskoulu.

Koulussa on luokka-asteita 1-9, pienryhmä, maahanmuuttajien valmistava opetus sekä esiopetus. Koulussa opiskelee noin 550 oppilasta. Koulun rehtorina toimii Mika Timonen. Henkilökuntaa koulussa on noin 50.

Oppilaat asuvat pääasiassa keskustassa, Haukkarissa, Syväkankaalla ja Takajärvellä.

Syväkankaan koulu on peruskorjattu ja laajennettu vuonna 2011.

Koomikko Jope Ruonansuu kävi lapsuutensa Syväkankaan koulussa. Ruonansuu teki aikuisiällään paljon kiusaamisenvastaista työtä, josta esimerkkinä on Syväkankaan koulun auditoriossa olevat Jopen soittimet, kuvat ja muistelmat. Tasavallan Presidentti Sauli Niinistö lupasi Ruonansuulle käymässä puhumassa Syväkankaan koulun oppilaille kiusaamisesta. Tasavallan presidentin vierailu koululla on määrä tapahtua 6. huhtikuuta 2022.

Lähteet 

Kemin peruskoulut
Suomen Pekingin-suurlähetystö

Suomen Pekingin-suurlähetystö on Suomen edustusto Kiinan pääkaupungissa Pekingissä. Edustustoa on vuodesta 2017 lähtien johtanut suurlähettiläs Jarno Syrjälä.

Suomi oli Tanskan ja Ruotsin tavoin ensimmäisiä länsimaita, jotka tunnustivat Kiinan kansantasavallan ja solmivat maahan diplomaattiset suhteet. Suomi tunnusti Kiinan kansantasavallan 13. tammikuuta 1950. Diplomaattiset suhteet valtioiden välillä solmittiin 28. lokakuuta 1950. Suomen ensimmäinen suurlähettiläs oli Hugo Valvanne, joka jätti valtuuskirjeensä helmikuussa 1951. Pekingin lähetystön toiminta käynnistyi helmikuussa 1952. Myös lähetystön kaupallinen osasto aloitti toimintansa kaupallisen yhteistyön edistämiseksi vuonna 1952. 

Suomen suurlähetystö sijaitsee toimistopilvenpiirtäjässä. Suomen suurlähetystön edustustiloja ja suurlähettilään virka-asunto sijaitsevat toisaalla. Viisumiasioissa Suomeen pyrkiviä palvelee VFS Globalin hoitama Suomen viisumikeskus.

Lähteet

Aiheesta muualla
 Suomi ulkomailla: Kiina (finlandabroad.fi)
 Finland-China 70 news and videos (finlandabroad.fi)
 Suomen edustustot ulkomailla (um.fi)
 Sari Taussi (2.6.2014) Suomen lähetystö juhlistaa puhemiesvierasta Tiananmenin vuosipäivänä (yle.fi)

Peking
Pekingin rakennukset ja rakennelmat
Luís Maximiano

Luís Manuel Arantes Maximiano (s. 5. tammikuuta 1999 Celeirós, Portugali) on portugalilainen jalkapallomaalivahti. Hän edustaa Espanjan Primera Divisiónissa pelaavaa Granadaa.

Seurajoukkueura 
Maximiano pelasi ensimmäisen ammattilaisottelunsa 26. syyskuuta 2019 Taça da Ligassa kotikentällä Rio Avea vastaan. Kaudella 2020–2021 hän menetti ykkösmaalivahdin paikan kesällä joukkueeseen hankitulle Antonio Adánille.

15. elokuuta 2021 Maximiano teki nelivuotisen sopimuksen espanjalaisseura Granadan kanssa. Hänestä maksettiin 4,5 miljoonan euron siirtokorvaus.

Lähteet

Aiheesta muualla 
 Luís Maximianon tilastot Soccerway-sivustolla 

Portugalilaiset jalkapallomaalivahdit
Vuonna 1999 syntyneet
Elävät henkilöt
Kasperi Vehmaa

Kasperi Vehmaa (s. 16. tammikuuta 2005 Lappeenranta) on suomalainen yleisurheilija, joka on voittanut Suomen-mestaruuden pituushypyssä. Hän edustaa Lappeenrannan Urheilu-Miehiä.

Vehmaa voitti pituushypyssä kultaa Kalevan kisoissa 2021  ennätystuloksellaan 749 cm. 16 vuoden ja 6 kuukauden ikäisena hän on kaikkien aikojen nuorin Kalevan kisoissa mestaruuden voittanut mies. Hän voitti vuonna 2020 samassa lajissa 15-vuotiaiden ja vuonna 2021 16-vuotiaiden Suomen-mestaruuden. Alle 15-vuotiaissa hän voitti Suomen-mestaruuden myös 100 metrin aitajuoksussa ja 4 × 100 metrin viestijuoksussa sekä 16-vuotiaissa 200 metrin juoksussa.

Vehmaa ylitti pituushypyssä seitsemän metrin rajan 8. elokuuta 2020 Naantalissa tuloksellaan 705 cm. Marskin kisoissa 22. kesäkuuta 2021 Lappeenrannassa hän paransi ennätyksekseen 729 cm ja hyppäsi sallitun rajan ylittäneessä myötätuulessa tuloksen 761 cm. Hän paransi ennätystään 16-vuotiaiden SM-kilpailuissa Hyvinkäällä tulokseen 734 cm, Kalevan kisoissa Tampereella tulokseen 749 cm ja nuorten Suomi–Ruotsi-maaottelussa tulokseen 750 cm. Lappeenrannassa 24. elokuuta 2022 hän paransi ennätystään tulokseen 758 cm ja rikkoi Petri Keskitalon nimissä olleen 38 vuotta vanhan 17-vuotiaiden Suomen ennätyksen.

Isä Janne Vehmaa kilpaili aikanaan yleisurheilun pika- ja keskimatkojen juoksuissa ja on 4 × 400 metrin viestijuoksun Suomen-mestari vuodelta 1997. Isosisko Essi ja kaksosveli Rasmus ovat myös yleisurheilijoita.

Lähteet 

Suomalaiset pituushyppääjät
Vuonna 2005 syntyneet
Elävät henkilöt
The Quantum Enigma

The Quantum Enigma on sinfonista metallia soittavan Epican kuudes studioalbumi, joka julkaistiin 2. toukokuuta 2014.

Kappaleet

Arvostelut 
 Kaaoszine:8/10
 Soundi:

Lähteet 

Epican albumit
Vuoden 2014 albumit
The Holographic Principle

The Holographic Principle on sinfonista metallia soittavan Epican seitsemäs studioalbumi, joka julkaistiin 30. syyskuuta 2016.

Kappaleet

Arvostelut 
 Inferno: 
 Imperiumi: 8-/10
 Kaaoszine: 7/10

Lähteet 

Epican albumit
Vuoden 2016 albumit
Ulla Ryum

Ulla Ryum (s. 1937 Kööpenhamina, Tanska) on tanskalainen kirjailija. Hän hyödyntää teoksissaan unia ja muita mielen ääritiloja. Näytelmiäkin luonnehtii kafkamainen tunnelma, ja niissä käsitellään vihamielisen maailman herättämiä pelkoja..

Lähteet

Aiheesta muualla

Tanskalaiset kirjailijat
Vuonna 1937 syntyneet
Elävät henkilöt
Omega (Epican albumi)

Omega on sinfonista metallia soittavan Epican kahdeksas studioalbumi, joka julkaistiin 26. helmikuuta 2021.

Kappaleet

Kokoonpano 
 Simone Simons – laulu, taustalaulu
 Mark Jansen – kitara, Örinälaulu
 Isaac Delahaye – kitara
 Coen Janssen – piano, syntetisaattori
 Rob van der Loo – basso
 Ariën van Weesenbeek – rummut, laulu

Arvostelut 
 Inferno: 
 Imperiumi: 7+/10
 Kaaoszine: 6½/10
 Soundi:

Lähteet 

Epican albumit
Vuoden 2021 albumit
Oskar Lenz

Oskar Lenz (13. huhtikuuta 1848 Leipzig – 2. maaliskuuta 1925 Sooß) oli saksalaissyntyinen itävaltalainen maantieteilijä, geologi ja kansatieteilijä sekä Afrikan tutkija.

Lenz syntyi suutarin perheeseen. Hän opiskeli luonnontieteitä Leipzigin yliopistossa ja väitteli tohtoriksi vuonna 1870. Lenz työskenteli opettajana Wienissä ja vuodesta 1872 lähtien geologina Itävallan geologisessa instituutissa.

Lenz oli Saksan Afrikan-tutkimusseuran palveluksessa Gabonin Ogoouéjoella vuosina 1874–1877. Vuosina 1879–1881 hän matkusti Tangerista Atlasvuorten ja Saharan yli Timbuktuun ja edelleen Niger- ja Senegaljokia myöten Länsi-Afrikan rannikolle. Lenz oli ensimmäinen Timbuktussa käynyt eurooppalainen sitten Heinrich Barthin vuonna 1854. Hän teki matkansa pääosin René Caillién käyttämää reittiä pitkin, mutta vastakkaiseen suuntaan.

Lenz nimitettiin Tšernivtsin yliopiston maantieteen professoriksi vuonna 1885. Vuosina 1885–1887 hän johti itävaltalaisten Kongon-retkeä, jonka tehtävänä oli avustaa Etelä-Sudaniin jäänyttä Wilhelm Junkeria. Lenzin retkikunta nousi Kongojokea pitkin Lualaballe, matkusti sieltä Tanganjikajärven pohjoiskärkeen ja Njassajärvelle ja edelleen Itä-Afrikan rannikolle. Henry Morton Stanley oli tehnyt osittain saman matkan mantereen poikki päinvastaiseen suuntaan vuosina 1876–1877.

Lentz työskenteli vuodesta 1887 lähtien Prahan saksalaisen yliopiston maantieteen professorina. Hän on julkaissut lukuisia maantiedettä, geologiaa ja kulttuurihistoriaa käsitteleviä tutkimuksia sekä populaaritieteellisiä teoksia.

Lähteet

Geologit
Itävaltalaiset tieteilijät
Itävaltalaiset tutkimusmatkailijat
Kansatieteilijät
Maantieteilijät
Vuonna 1848 syntyneet
Vuonna 1925 kuolleet
Rådström

Rådström on ruotsinkielinen sukunimi. Se on muun muassa seuraavilla henkilöillä:

 Niklas Rådström (s. 1953), ruotsalainen kirjailija, käsikirjoittaja ja runoilija
 Pär Rådström (1925–1963), ruotsalainen kirjailija, journalisti 
 Thomas Rådström (s. 1966), ruotsalainen rallikuljettaja
Suomen Nairobin-suurlähetystö

Suomen Nairobin-suurlähetystö on Suomen ulkomainen edustusto Kenian pääkaupungissa Nairobissa. Edustustoa on syksystä 2018 lähtien johtanut suurlähettiläs Erik Lundberg. 

Suurlähetystö on sivuakkreditoitu Eritreaan, Seychelleille, Somaliaan ja Ugandaan. Lisäksi 
Nairobin suurlähetystö toimii Suomen pysyvänä edustustona YK:n asuinyhdyskuntaohjelmassa (UN-Habitat) ja ympäristöohjelmassa (UNEP).

Katso myös 
Luettelo Suomen diplomaattisista edustajista Afrikassa

Lähteet

Aiheesta muualla
 Suomi ulkomailla: Kenia (finlandabroad.fi)
 Suomen edustustot ulkomailla (um.fi)

Nairobi
Nairobi